Θέμα: Modern Greek Language (Secondary School)
Ερώτηση: Το χιούμορ, φάρμακο κατά του πανικού. Οι ψυχολόγοι προειδοποιούν πως πέρα από τον σωματικό κίνδυνο της πανδημίας δοκιμάζεται σοβαρά και η ψυχική υγεία λόγω της κοινωνικής απομόνωσης. Το χιούμορ, όμως, λένε, είναι ένα φάρμακο κατά του τρόμου και του πανικού που επηρεάζουν τη ζωή μας. "Νομίζω πως τα ανέκδοτα για τα τρομακτικά γεγονότα είναι απλά αναπόφευκτα. Το να αναζητεί κανείς το φως σε κάτι σκοτεινό είναι ανθρώπινη ανάγκη, πόσο μάλλον όταν οι περισσότεροι άνθρωποι στον πλανήτη αντιμετωπίζουν την ίδια απροσδόκητη πραγματικότητα", αναφέρει η κωμικός Τζούλι Μέρικα, η χιουμοριστική δημοσίευση της οποίας προσέγγισε τις 50.000 κοινοποιήσεις. Ένας σημαντικός, επίσης, κωμικός, ο οποίος ανακοίνωσε πως θα φιλοξενήσει διαδικτυακό σόου στη θέση των ακυρωμένων παραστάσεών του, συμφωνεί και επαυξάνει. "Πιστεύω πως όχι μόνο μπορούμε, αλλά επιβάλλεται να κάνουμε αστεία για τον κορονοϊό, παράλληλα φυσικά με τη λήψη μέτρων και την κατανόηση της σοβαρής πραγματικότητας. Κάποια στιγμή, θα είμαστε η γενιά των παππούδων που θα λέει στα εγγόνια ιστορίες πανδημίας. Τα ανέκδοτα μάς βοηθούν να μη χάνουμε την ελπίδα μας και μας θυμίζουν πως τα πράγματα θα βελτιωθούν και η κρίση θα ξεπεραστεί", συμπληρώνει. Τέτοια είναι η δύναμη του γέλιου, που γιατροί και ερευνητές έχουν ήδη δημιουργήσει μια συλλογή από ανέκδοτα, ξεκαρδιστικά "τιτιβίσματα" και κάθε λογής αστείο περιεχόμενο σχετικό με τον κορονοϊό, για να μοιραστούν με τους γενναίους εργαζομένους της υγειονομικής περίθαλψης στη χώρα. Πιστεύουν πως το χαμόγελο είναι το λιγότερο που μπορούμε να τους προσφέρουμε ως κοινωνία - πλάι στο χειροκρότημα - και ζητούν από χρήστες να μοιραστούν και τις δικές τους αστείες προτάσεις. Ευσταθίου Ν., εφ. Καθημερινή (28-3-2020). Διασκευασμένο για τις ανάγκες της εξέτασης. Επίλεξε τη σωστή απάντηση σύμφωνα με το κείμενο. Η Τζούλι Μέρικα ήταν:
Επιλογές:
ποιήτρια
ιστορικός
κωμικός
Σωστή απάντηση (αριθμός επιλογής, από 0): 2